בעונת 2008/2009 חתם ראדי לשנתיים בבני יהודה תל אביב. ב-21 בספטמבר 2008 ערך את הופעת הבכורה שלו במועדון, בהפסד 0–1 למכבי חיפה במסגרת ליגת העל. ב-14 בפברואר 2009 כבש את שערו הראשון במועדון, בניצחון על הפועל אום אל-פחם בפנדלים במסגרת גביע המדינה. ראדי המשיך להיות שחקן הרכב, ואף היה שותף בהפסד הקבוצה בגמר גביע המדינה להפועל תל אביב. בעונת 2009/2010 סיים עם בני יהודה בפעם השנייה ברציפות בפלייאוף העליון, במקום החמישי בטבלה.
בעונת 2010/2011 חתם ראדי לעונה בהפועל עכו. ב-20 בספטמבר 2010 ערך את הופעת הבכורה שלו בקבוצה בניצחון 3–2 מול מכבי חיפה במסגרת גביע הטוטו. ב-11 בדצמבר כבש את שערו הראשון במועדון, בניצחון 3–0 מול בית"ר ירושלים במסגרת ליגת העל. עד סיום העונה תרם ראדי במסגרת הליגה 5 שערים ו-7 בישולים.
בעונת 2011/2012 חתם ראדי לשלוש שנים בבני סכנין. ב-1 באוגוסט 2011 ערך ראדי את הופעתו הבכורה בתיקו 0–0 מול הפועל חיפה במסגרת גביע הטוטו. ב-27 באוגוסט כבש צמד בניצחון 4–3 על הפועל באר שבע במסגרת ליגת העל. ראדי סיים את העונה עם 13 שערים ו-10 בישולים, והיה אחד מהאחראים העיקריים לכך שהקבוצה העפילה לפלייאוף העליון של ליגת העל.
מכבי תל אביב.
לקראת עונת 2012/2013 חתם ראדי בקבוצת מכבי תל אביב עבור סכום העברה של 20,000 אירו. את שערו הראשון במדי מכבי תל אביב כבש בניצחון 4–0 על עירוני קריית שמונה במחזור הרביעי. ראדי הפך לשחקן מוביל בקבוצה ושותף בכל דקת משחק של הקבוצה החל מהמשחק הראשון בעונה ועד למחזור ה-25 בו הוחלף בפעם הראשונה חמש דקות לפני סיום המשחק מול בני סכנין. בעונה זו זכה עם הקבוצה באליפות, כבש 8 שערים, והיה מלך הבישולים של ליגת העל עם 11 בישולים.
ב-12 במרץ 2014, כשלושה חודשים לתום חוזהו במכבי תל אביב, האריך ראדי את חוזהו בשנה אחת עם אופציה לשנה נוספת. בעונת 2013/2014 כבש שני שערי ליגה וזכה עם הקבוצה באליפות שנייה ברציפות. בעונת 2014/2015 כבש ארבעה שערי ליגה, זכה עם הקבוצה באליפות שלישית ברציפות, וכן זכה עמה בגביע הטוטו ובגביע המדינה, לאחר שבמשחק הגמר כבש שער בניצחון 6–2 על הפועל באר שבע.
כשחקן מכבי תל אביב, חווה ראדי מספר פעמים התנכלויות על רקע גזעני מצד כמה אוהדים של הקבוצה.
הפועל באר שבע.
ב-12 ביולי 2015, לקראת עונת 2015/2016, חתם ראדי לשנתיים בקבוצת הפועל באר שבע. כעבור ארבעה ימים ערך את הופעת הבכורה שלו במועדון, כשפתח בהרכב במשחק שהסתיים בתיקו 1–1 מול תון במסגרת מוקדמות הליגה האירופית. ב-12 באוגוסט כבש את שערו הראשון במועדון, בניצחון 2–0 על הפועל כפר סבא במסגרת גביע הטוטו. במחזור הראשון בליגת העל נכנס ראדי כמחליף, וכבש את השער האחרון בניצחון 3–1 על עירוני קריית שמונה. בסך הכל כבש שישה שערי ליגה בעונה זו, ובסופה זכה עם הפועל באר שבע באליפות לאחר 40 שנה בהן לא זכתה הקבוצה בתואר זה.
בעונת 2016/2017 זכה עם הפועל באר שבע בתואר אלוף האלופים לאחר שניצחה 4–2 את מחזיקת הגביע מכבי חיפה. בנוסף, שיחק עמה במוקדמות ליגת האלופות ונשר עמה לשלב הבתים של הליגה האירופית, לאחר שהודחה בשלב הפלייאוף מול סלטיק הסקוטית. ב-3 בדצמבר 2016 כבש ראדי צמד ראשון במדי הפועל באר שבע, בניצחון 5–0 על מועדון ספורט אשדוד במסגרת ליגת העל, ובסך הכל כבש שמונה שערי ליגה בעונה זו. ב-28 בדצמבר סייע ראדי לבאר שבע לזכות בגביע הטוטו לאחר שכבש שער בניצחון 4–1 על עירוני קריית שמונה במשחק הגמר. ב-19 באפריל 2017 חתם לעונה נוספת בהפועל באר שבע, ובתום העונה זכה עם הקבוצה באליפות שנייה ברציפות.
בעונת 2017/2018 סבל ראדי מפיחות במעמדו בקבוצה אך שותף ב-32 משחקי ליגה בהם כבש שלושה שערים, וזכה עם הקבוצה באליפות שלישית ברציפות. ראדי הגיע להפועל באר שבע לאחר שזכה בשלוש אליפויות רצופות עם מכבי תל אביב, ובכך הפך לכדורגלן הראשון בישראל אשר זוכה בשש אליפויות רצופות. בתום העונה הסתיים חוזהו של ראדי, והוא סיים את דרכו במועדון.
החזרה לבני סכנין.
ב-8 ביולי 2018 חזר לקדנציה שנייה בבני סכנין, וחתם לשנתיים במועדון. בעונת 2018/2019 כבש שני שערים ב-32 הופעות בליגת העל, ובסופה ירד עם קבוצתו לליגה הלאומית.
מ.ס. כפר קאסם.
ב-17 בינואר 2021 ראדי חתם במ.ס. כפר קאסם מהליגה הלאומית בישראל.
קריירת נבחרות.
ב-2 בספטמבר 2012 זומן ראדי לראשונה לסגל נבחרת ישראל, על ידי המאמן אלי גוטמן. ב-11 בספטמבר ערך את הופעת הבכורה שלו בנבחרת, בהפסד 0–4 לנבחרת רוסיה במסגרת מוקדמות מונדיאל 2014. את שער הבכורה שלו בנבחרת כבש חודש לאחר מכן, בניצחון 6–0 על נבחרת לוקסמבורג, ובסך הכל שותף בשבעה משחקים במהלך הקמפיין. את הופעתו האחרונה במדי נבחרת ישראל ערך ראדי ב-11 באוקטובר 2013, במשחק מול נבחרת פורטוגל שהסתיים בתיקו 1–1, ובסך הכל לזכותו 10 הופעות ושער אחד במדי הנבחרת.
דוסיתאוס השני
דוסיתאוס השני מירושלים (ביוונית: Δοσίθεος Β΄ Ιεροσολύμων; 31 במאי 1641-8 בפברואר 1707) היה תאולוג יווני אורתודוקסי וכיהן כפטריארך של הכנסייה היוונית אורתודוקסית בירושלים בין השנים 1669–1707.
דוסיתאוס השני נולד באראכובה שבמרכז יוון והוסמך כדיאקון ב-1652. ב-1661 היה לארכידיאקון של ירושלים, וב-1666 מונה כארכיבישוף של קיסריה. ב-1669 נבחר לכהן כפטריארך היווני אורתודוקסי של ירושלים, תפקיד בו נשא עד יום מותו.
דוסיתאוס השני נודע בשמרנותו ובהתנגדותו הנחרצת להשפעת הכנסייה הקתולית והפרוטסטנטית. ב-1662, בהיותו עדיין ארכידיאקון, הקים את "אחוות הקבר הקדוש" (τάφου Φυλακες), והפקיד בידיה את השמירה על האינטרסים היוונים-אורתודוקסים בעיר. ב-1672, לאחר שהתמנה לפטריארך, כינס בירושלים את סינוד ירושלים שיצא כנגד נטייתו לקלוויניזם של פטריארך קונסטנטינופול, קיריליוס לוקריס. דוסיתאוס השני התערב רבות בענייני הכנסיות האורתודוקסיות בבלקן, בגאורגיה ובדרום רוסיה, ועמד בחליפת מכתבים עם פיוטר הגדול, ובה הביע את מורת רוחו מהכפפת הכנסייה הרוסית למרות מדינה ומביטול הפטריארכיה הראשונה של רוסיה. נסיונותיו של דוסיתאוס השני להביא את פיוטר הגדול להתערב למען הכנסייה האורתודוקסית במסגרת הסכם עם האימפריה העות'מאנית ב-1702 כשלו. הוא מת בקונסטנטינופול ב-1707, וב-1715 פורסם חיבורו אודות תולדות הפטריארכיה היוונית-אורתודוקסית של ירושלים.
קומנדר
אלימלך
אֱלִימֶלֶךְ הוא דמות תנ"כית מתקופת השופטים הנזכרת במגילת רות.
אלימלך מיוחס לשבט יהודה, והיה בעלה של נעמי ואביהם של מחלון וכליון. המשפחה התגוררה בבית לחם יהודה. עקב הבצורת והרעב עזב אלימלך עם משפחתו את ארץ ישראל והלך לשדה מואב, ומת שם.
בניו, מחלון וכליון, נישאו לשתי נשים מואביות, רות וערפה. כעבור זמן מתו שני בניו. אשתו וכלתו רות שבו לבית לחם, ורות נישאה לבועז, שהיה קרוב משפחתו של אלימלך.
בתלמוד ובמדרש.
לפי התלמוד היה מבניו של נחשון בן עמינדב נשיא שבט יהודה.
על אודותיו ועל נסיבות עזיבתו את הארץ דורשים חז"ל:
לאחר זמן מת אלימלך."וימת אלימלך איש נעמי"(רות א,ג) - מכאן שאין איש מת אלא לאשתו (מסכת סנהדרין, גב)
ממקרהו של אלימלך לומדים חז"ל על חומרת האיסור של יציאה מארץ ישראל:
גרג רתרפורד
גרגורי ג'יימס "גרג" רתרפורד (באנגלית: Gregory James "Greg" Rutherford; נולד ב-17 בנובמבר 1986) הוא אתלט בריטי, אלוף אולימפי (לונדון 2012), אלוף העולם (בייג'ינג 2015) ואלוף אירופה (אמסטרדם 2016) בקפיצה לרוחק.
ביוגרפיה.
רתרפורד נולד במילטון קיינס. סבא רבא שלו, ג'וק רתרפורד, היה כדורגלן במועדון הכדורגל ארסנל, ואילו הוא כילד השתתף במבחני הכניסה למועדון הכדורגל אסטון וילה.
רתרפורד התחרה במשחקי חבר העמים הבריטי במלבורן, אוסטרליה בשנת 2006 והגיע למקום השמיני עם תוצאה של 7.85 מטר. באותה שנה זכה במדליית הכסף באליפות אירופה באתלטיקה שנערכה בגטבורג, שוודיה עם תוצאה 8.13 מטר, שני לאנדרו הו שקפץ ל-8.20 מטר.
באליפות העולם באתלטיקה שנערכה באוסקה, יפן בשנת 2007 סיים רתרפורד במקום 21 בקפיצה לרוחק בתוצאה של 7.77 מטר.
רתרפורד ניצח במבחנים הבריטיים לאולימפיאדת בייג'ינג, אולם במשחקים האולימפיים עצמם סיים במקום העשירי עם תוצאה של 7.85 מטר.
באליפות אירופה באתלטיקה באולם שנערכה בטורינו, איטליה במרץ 2009 סיים רתרפורד במקום שישי בקפיצה לרוחק בתוצאה של 8.00 מטר ובאליפות העולם באתלטיקה שהתקיימה בברלין, גרמניה באוגוסט אותה שנה הוא סיים במקום חמישי בקפיצה לרוחק בתוצאה של 8.17 מטר. בשלב המוקדמות, הוא שבר את השיא הבריטי בקפיצה לרוחק של כריס טומלינסון וקבע אותו על 8.30 מטר ועלה מהמקום השני. טומלינסון שבר בחזרה שיא זה בשנת 2011 בקופצו 8.35 מטר באירוע ליגת היהלום בסן-דני.
באליפות העולם באתלטיקה באולם שנערכה בדוחא, קטר במרץ 2010 סיים רתרפורד במקום 11 בקפיצה לרוחק בתוצאה של 7.80 מטר.
באליפות העולם באתלטיקה שנערכה בטגו, קוריאה הדרומית בשנת 2011 סיים רתרפורד במקום 15 בקפיצה לרוחק בתוצאה של 8.00 מטר.
אלוף אולימפי.
ביולי 2012 השווה רתרפורד את השיא הבריטי של טומלינסון, 8.35 מ', בתחרות בצ'ולה ויסטה. זוהי התוצאה הטובה ביותר שנקבעה באותה שנה. באולימפיאדת לונדון שנערכה חודש לאחר מכן זכה רתרפורד במדליית הזהב כשקפץ למרחק של 8.31 מ' ובהקדימו את מיטשל ואט האוסטרלי (8.16 מ') וויל קליי האמריקאי (8.12 מ').
שיאים אישיים.
אצטדיון:
אולם:
מכתש גייל